THG วิ่งเกือบ 3% ลุ้น Q4 ฟื้นตัว บุ๊กกำไรพิเศษ “รพ.ตรังรวมแพทย์”
THG วิ่งเกือบ 3%ราคาแตะ 67.75 บ. โบรกคาดผลงานไตรมาส 4/65 เริ่มฟื้นตัว หลังบุ๊กกำไรพิเศษ “รพ.ตรังรวมแพทย์” หนุนผลงานโตต่อเนื่อง
THG วิ่งเกือบ 3%ราคาแตะ 67.75 บ. โบรกคาดผลงานไตรมาส 4/65 เริ่มฟื้นตัว หลังบุ๊กกำไรพิเศษ “รพ.ตรังรวมแพทย์” หนุนผลงานโตต่อเนื่อง
8 ธ.ค. 2565

ผู้สื่อข่าวรายงานว่า วันนี้ (8 ธ.ค.65) ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ล่าสุด ณ เวลา 12:09 น. อยู่ที่ระดับ 67.75 บาท บวก 1.75 บาท หรือ 2.65% สูงสุดที่ระดับ 68.25 บาท ต่ำสุดที่ระดับ 65.75 บาท ด้วยมูลค่าซื้อขาย 656.45 ล้านบาท

โดยบล.โนมูระ พัฒนสิน ระบุในบทวิเคราะห์ มีมุมมอง “Neutral” ต่อข้อมูลจากการประชุมนักวิเคราะห์กับ THG เนื่องจาก 1) ภาพรวมธุรกิจหลักเติบโตสอดคล้องกับประมาณการของบล.โนมูระ พัฒนสิน และ 2) ธุรกิจหลักไม่รวม COVID มีรายได้คิดเป็น 74% ของประมาณการรายได้ไม่รวม COVID ของบล.โนมูระ พัฒนสิน คาดที่ 8,923 ล้านบาท เพิ่มขึ้น 22% เมื่อเทียบจากปีก่อน
ทั้งนี้คาดว่ากำไรสุทธิปี 65 จะมี upside ราว 5% จาก 1,475 ล้านบาท เนื่องจาก THG มีการบริหารต้นทุนได้ดี ทำให้ %Gross margin รวมปีนี้ มีแนวโน้มดีกว่าที่บล.โนมูระ พัฒนสิน คาดที่ 30.4% เล็กน้อยราว 0.2%-0.3% ประกอบกับปีนี้คาดจะมีกำไรพิเศษรวม 75-80 ล้านบาท สูงกว่าที่ฝ่ายวิจัยรวมในประมาณปีนี้คาดกำไรพิเศษ 60 ล้านบาท
ส่วนกำไรสุทธิปี 66-67 จะมี upside ราว 5-6% จาก 515 ล้านบาท และ 640 ล้านบาท ตามลำดับ เนื่องจากรวมผลการดำเนินงาน รพ.ตรังรวมแพทย์เต็มปี อย่างไรก็ตามมองว่าในปี 66 ยังเป็นปีปรับฐานของกำไร และคาดว่าผลการดำเนินงาน รพ.ตรังรวมแพทย์ ซึ่งมีฐานรายได้และกำไรค่อนข้างเล็กไม่สามารถชดเชยได้ในระยะสั้น
แนวโน้มไตรมาส 4/65 คาดกำไรลดลงเมื่อเทียบจากปีก่อน และเมื่อเทียบจากไตรมาสก่อน ตามทิศทางรายได้ และ %Gross margin ของธุรกิจให้บริการทางการแพทย์ แนะนำ Reduce สำหรับ THG ราคาเป้าหมายปี 66 ที่ 43 บาท เนื่องจากผลการดำเนินงานตามปัจจัยพื้นฐานต้องใช้เวลาปรับฐานรายได้และกำไรในปี 66 และคาดว่าจะกลับมาเติบโตในปี 67 ขณะที่ราคาหุ้นปัจจุบันสะท้อนการคาดหวังการเติบโตแบบ Inorganic มากเกินไป ทำให้หุ้น THG ซื้อขาย PE ปี 66 เกินกว่า 100 เท่า สูงสุดในกลุ่ม รพ.ที่ศึกษา 5 บริษัท